 VATROGASNA ZAJEDNICA OPĆINE 

 KRALJEVEC NA SUTLI

**Izvješće Upravnog odbora i Zapovjedništva VZO Kraljevec na Sutli**

 **za 2021. godinu**

Poštovane dame i gospodo vatrogasci, dragi nam gosti, sve Vas srdačno pozdravljam u ime Upravnog odbora i Zapovjedništva VZO-a Kraljevec na Sutli.

VZO Kraljevec na Sutli osnovana je 9. ožujka 2001. godine. Općina Kraljevec na Sutli, na kojoj djeluje VZO Kraljevec na Sutli zauzima površinu od 27 km2, a prema zadnjem popisu stanovništva iz 2011. godine broji 1723 stanovnika. Na području općine Kraljevec na Sutli, koju sačinjava deset naselja, djeluje šest dobrovoljnih vatrogasnih društava po čemu smo među najbrojnijim vatrogasnim zajrdnicama u KZŽ. U našem su sastavu od samog osnivanja VZO-a ova Društva: DVD Čemehovec, DVD Draše, DVD Kačkovec, DVD Kraljevec na Sutli, DVD Lukavec Klanječki te DVD Radakovo izravno udruženih u VZO Kraljevec na Sutli.

Djelatnost VZO Kraljevec na Sutli regulirana je Zakonom o vatrogastvu RH, Zakonom o zaštiti od požara, Pravilnicima i normativnim aktima donešenim od strane HVZ-e te MUP-a RH te Statutom VZO-e Kraljevec na Sutli. VZO Kraljevec na Sutli koristi aplikaciju HVZ „VATRONET “ koja je s radom počela 15.2.2016. u kojoj su upisani svi naši članovi, njihova zvanja, specijalnosti, te cijeli inventar, vozila i oprema svakog pojedinog DVD-a.Također,ove smo godine aktivirali aplikaciju HVZ-a UVI (Upravljanje vatrogasnim intervencijama) u kojoj su upisani svi DVD-i iz VZO Kraljevec na Sutli.

U VZO-u Kraljevec na Sutli djeluje ukupno 246 članova, od čega 76 operativna člana, 41 izvršni član, 18 pomažućih članova , 26 pričuvnih članova, 2 vatrogasca veterana, 9 počasnih članova, 14 članova vatrogasne mladeži te 13 članova vatrogasnog podmlatka. Po strukturi imamo 25 ispitanih vatrogasaca, 50 vatrogasaca I.klase, 6 vatrogasnih dočasnika, 21 vatrogasni dočasnik I klase, 3 vatrogasnih časnika, 6 vatrogasnih časnika I.klase.

Po specijalnosti imamo 19 rukovatelja aparatima za zaštitu dišnih organa , 22 ispitanih rukovatelja motornom pilom, 10 strojara, 4 vatrogasna suca te 3 voditelja vatrogasne djece i mladeži. Podaci uneseni u ovo izvješće preuzeti su iz aplikacije HVZ-a „Vatronet“ u kojoj još pojedini DVD-ovi nisu unijeli sve svoje podatke, te su isti podložni stalnom nadopunjavanju i promjenama zbog učestalih operativnih aktivnosti svakog DVD-a.

Rad i aktivnosti VZO-e Kraljevec na Sutli u prošlom razdoblju bile su usmjerene na organiziranje ustrojstva vatrogasnih postrojbi DVD-ova, opremanje propisanih minimuma vatrogasne opreme i sredstava za gašenje požara, provjeru spremnosti DVP-i, ažuriranje i dopunjavanje podataka u aplikaciji Vatronet HVZ-e ( u kojoj u upisani svi članovi i oprema DVD-ova koji čine VZO Kraljevec na Sutli ) te koordinacija nad operativnim radom DVD-ova. Redovito smo, kao i prošlih godina, vršili liječničke preglede operativnih članova kako bi i dalje mogli ispunjavati uvjete koje propisuje HVZ te redovito registrirali sva vozila u sklopu DVD-ova koji pripadaju VZO-u Kraljevec n/S. Također, kao dio Civilne zaštite Općine Kraljevec na Sutli brinuli smo o provedbi epidemioloških mjera u svim našim naseljima.

Zbog globalne pandemije, u 2021. prema naputcima Stožera Civilne zaštite nisu održavana nikakva veća okupljanja ,pa je tako reduciran rad s natjecateljskim ekipama ,mladeži i pomladkom te nisu organizirana vatrogasna natjecanja, a samim time nisu održani ni tradicionalni kupovi naših DVD-ova.

Nažalost, krajem 2020. godine imali smo priliku osjetiti potrese koji su značajno oštetili Baniju, te gradove Glinu, Sisak i Petrinju. Nakon što smo svoje snage stavili na raspolaganje županijskom vatr. zapovjedniku, pristupili smo prikupljanju humanitarne pomoći te potrepština za stradale, te su nakon nekoliko dana sveopće empatije za stradalim ljudima odlučili posjetiti pogođena mjesta. Naši su operativni članovi bili na uklanjanju posljedica potresa na najteže pogođenim područjima Majskih Poljana, koje su bile epicentar samih potresa. U akciju su bili uključeni svi DVD-i našeg VZO-a, koji su se brzo zaputili na pogođeno područje a DVD Kačkovec, DVD Kraljevec n/S te DVD Radakovo su prekrivali porušene kuće najlonskom folijom te postavili grede na kuće koje nisu bile prekrivene krovom i porušili dio opasnih oštećenih dimnjaka koji su prijetili urušavanjem. Akciji je prisustvovalo 20 operativnih vatrogasaca koji su u nekoliko navrata išli ponovno pomoći stradalima, a kupljene su i podijeljene grijalice , deke te higijenski paketi koji su podijeljeni po terenu.

DVP Kačkovec je na zamolbu Općine Kraljevec n/s i Župe Presvetog Trojstva 9.1. sudjelovao u sanaciji štete i otklanjanju posljedica potresa u župnoj crkvi Kraljevec n/s . Počišćeni su veći dijelovi otpale žbuke , učvršćeni dijelovi ckvenog oltara . kipovi na istim te na dva mjesta izvršeno privremeno podupiranje zvonika podupornom konstrukcijom na koru po uputama statičara do sanacije , kako bi zvona i dalje mogla zvoniti . Radovi su se izvodili na većim visinama uz upotrebu vatrogasne opreme za radove na visinama .

U periodu zatopljenja vremena, kada se intenziviraju poljoprivredni radovi, značajno se povećava mogućnost vatrogasnih intervencija na požarima otvorenog prostora uzrokovanih spaljivanjem biljnog otpada i neodgovornim postupanjem pojedinaca. Na zahtjev građana vršeno je konrolirano spaljivanje korova, pa je tako DVD Kraljevec imao jedno spaljivanje s tri vatrogasca i NV, DVD Lukavec Klanječki je u izveo 5 kontroliranih spaljivanja korova s 5 operativnih članova DVD-a. Isto tako,i DVD Radakovo je imalo 4 dogovorena spaljivanja grmlja,trave i niskog raslinja u 2021. godini na koje su izašli sa 5 operativnih članova. Po cijelom VZO-u izvršen je pregled hidrantske mreže i locirani svi hidranti koji su tokom godina bili postavljeni od strane Zag.vodovoda.

Nažalost, uočeno je dosta neorganiziranih i nekontroliranih paljenja trave, grmlja te niskog raslinja pa smo stoga više puta upozoravali sumještane s područja Općine Kraljevec na Sutli da vode više računa o načinu paljenja suhe trave, grmlja te niskog raslinja kako se nebi dogodile neželjene posljedice po život ili imovinu istih.

Ukoliko se pojedinci ipak odluče na spaljivanje, nužno je da postupaju sukladno odluci Općine kojom su definirani rokovi i uvjeti pod kojima se smije spaljivati biljni otpad.

Sve pravne ili fizičke osobe koje namjeravaju paliti vatru na otvorenome prostoru dužne su zatražiti odobrenje nadležne vatrogasne službe ( javne vatrogasne postrojbe, dobrovoljna vatrogasna društva ) te postupati u skladu s uputama pa vas stoga molimo da se prije spaljivanja dogovorite sa vašim DVD-om. Kako su epidemiološke mjere tijekom ljetnih mjeseci popustile, DVD Radakovo je uspješno organizirao tradicionalni malonogometni turnir. Također, više smo puta upozoravali sumještane da redovito i temeljito očistite svoje dimnjake kako nebi došlo do neželjenih posljedica po život i njihovu imovinu.

Naši operateri Vatroneta redovito upisuju sve važne podatke u aplikaciju koja neprestano često vrši svoja ažuriranja kako bi poboljšala svoj rad. Unatoč svim radnim obavezama i ove smo godine sudjelovali na redovitoj izborno-izvještajnoj Skupštini VZKZŽ.

Više je puta utvrđivana interventna spremnost i sposobnost svakog DVD-a, a provjereni su podaci o operativnom članstvu te važeća liječnička uvjerenja svakog pojedinog DVD-a. Cilj nadzora je podignuti svijest svih operativnih članova DVD-ova za bolji operativni rad svih društava.

Radilo se mnogo, pokušat ćemo i dalje održati ovakvu operativnu spremnost svih Društava. Zahvaljujemo svima koji su nam na bilo koji način pomogli u ostvarivanju naših ciljeva. Trudit ćemo se i dalje raditi jednakim zalaganjem te Vam se ovim putem želimo zahvaliti na pomoći i podršci.

Srdačno Vas pozdravljam u ime Upr.odbora i Zapovjedništva VZO-a te zahvaljujem na pozornosti uz vatrogasni pozdrav “Vatru gasi,brata spasi”.

